En generator er typisk noget man finder i autocampere/motorhomes i USA og Canada - og nogle gange i Australien. En generator er placeret fast under autocamperen og kører på autocamperen brændstoftank og leverer 120 V strøm til autocamperen. Ofte bruger man generatoren når man fricamperer og ikke er tilsluttet strøm på en campingplads. Generatoren benyttes primært til aircondition og mikroovn og andre enheder som har et meget højt strømforbrug. Du skal være opmærksom på, at generatoren kan larme en del, derfor skal du vise hensyn når du holder ved siden af andre mennesker på campingpladser og parkeringspladser m.m. Se video om brug af generator >>
Brug af generator er sjældent påkrævet og der afregnes pr. time via den indbyggede forbrugsmåler. Prisen kan variere men regn med DKK 25-45 pr. time.
Ved afhentning af autocamperen kan du få demonstreret hvordan generatoren virker i netop din model.